
[bookmark: _GoBack]La proiectul de hotărâre privind apobarea inițierii procedurii de închiriere a unor suprafețe de păşune pentru anul 2022

Consiliul local al comunei Iveşti deţine in proprietate suprafaţa de 181,20 ha de păşune. Pentru suprafata de 138,80  ha pășune proprietate privată sunt încheiate contracte de închiriere, în derulare, iar suprafața de 38,17 ha pășune proprietate privată este liberă de contract. Suprafața de 4,23 ha constituie domeniul public al comunei Ivești, având destinația de bază sportivă, amenajare festival, parc și zonă puțuri captare apă.
Pentru suprafețele închiriate a fost verificată asigurarea încărcăturii optime de animale/hectar pășune.
Pentru suprafața de 38,17 ha pășune, propun închirierea acesteia crescatorilor individuali care sunt înregistrați cu exploatații agricole. Prin această propunere, se pun în valoare  pășunile aflate în domeniul privat al comunei Ivești şi se asigură folosirea eficientă a acestora.
	Potrivit prevederilor legislaţie în vigoare,  respectiv O.U.G. nr. 34/2013 şi normele de aplicare ale acesteia aprobate prin  HG nr. 1064/2013, păşunile aparţinând domeniului privat al comunei  se pot închiria, prin atribuire directă, către crescătorii de animale, persoane fizice sau juridice având animalele înscrise în RNE, consiliul local trebuind să stabilească condiţiile de închiriere.
Inchirierea prin atribuire directă  a trupurilor de pășune ( pășuni permanente) se face în baza cererilor crescatorilor de animale, persoane fizice sau juridice, având animale înscrise în Registrul national al exploatațiilor ( RNE), membri ai colectivității locale sau care au sediul social pe raza UAT  Ivești, județul Galați, in condițiile prevederilor Legii nr.287/2009 privind Codul civil, republicata, cu modificările și completarile ulterioare, pentru suprafețele de pășuni disponibile, proporțional cu efectivele de animale deținute în exploatație și a documentației pentru atribuire directă  aprobată prin hotărâre a Consiliului Local.
	Luând în considerare necesitatea exploatării eficiente a păşunilor ce le deţinem, propun închirierea, prin atribuire directă, a  păşunilor disponibile aparţinând domeniului privat al comunei Ivești, în suprafaţă totală de 38,17 ha, defalcată pe  trupuri de păşune conform anexei.
Preţul minim de de închiriere este calculat în funcţie de capacitatea de păşunat şi preţul mediu al masei verzi comunicat de către Consiliul Judeţean Galați şi aprobat de către acesta prin Hotărârea nr. 320/21.12.2021.
Închirierea trupurilor de păşune se va face pe o perioadă de 7 ani, chiria anuală stabilită în urma atribuirii directe va fi indexată anual cu indicele de rată a inflaţiei. 
Pentru toate suprafețele de pășune aflate sub contract, titularii contractelor de inchiriere, vor  efectua lucrările propuse în Planul de amenajament pastoral aprobat și transmis acestora pe bază de semnătură.
	Având în vedere cele susmenţionate propun spre analiză și aprobare Consiliului local al comunei Ivești proiectul de hotarare privind apobarea inițierii procedurii de închiriere a unor suprafețe de păşune pentru anul 2022.

